РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 35

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

15 декември 2016 г.
/четвъртък - 12,00 часа/

	Днес, 15 декември 2016 г. (четвъртък), от 12,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА

Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

ПО ДНЕВНИЯ РЕД:

1. ОТНОСНО Проект на решение за изменения и допълнения на Правилата за оценка на натовареността на съдиите (приети от ВСС на 16.12.2015 г., изм. и доп. на 14.03.2016 г., изм. и доп. на 08.11.2016 г.), както и в Номенклатурата на делата, разглеждани в районните, окръжните, апелативните, военните и специализираните и административните съдилища. /отложена допълнителна точка от заседанието на 05.12.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	1. ПРИЕМА доклада относно изменения и допълнения в Правилата за оценка на натовареността на съдиите, в приложенията към Правилата с номера 2.1., 2.1., 2.3., 3.1., 3.2., 5 и 6, както и новите приложения с номера 2а, 2б, 3.3., 3а и 3б, а също така и в Номенклатурата на статистическите кодове на наказателните, гражданските, търговските и фирмени дела, разглеждани в районните, окръжните, апелативните, военните и специализираните съдилища.
2. ОДОБРЯВА предложените изменения и допълнения в текстове на  Правилата за оценка на натовареността на съдилищата, в приложения с номера 2.1., 2.1., 2.3., 3.1., 3.2., 5 и 6, както и в Номенклатурата на статистическите кодове на наказателните, гражданските, търговските и фирмени дела, разглеждани в районните, окръжните, апелативните, военните и специализираните съдилища, така както са описани в приложените чернови материали.
3. ОДОБРЯВА съдържанието на новите приложения към Правилата, с номера 2а, 2б, 3.3., 3а и 3б, във вида, в който се представят в приложените материали.
4. ПРЕДЛАГА на Съдийската колегия на ВСС да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА измененията и допълненията в Правилата за оценка на натовареността на съдиите, така както са посочени в приложението.
2. ПРИЕМА актуализираните приложения към Правилата за оценка на натовареността на съдиите, с номера 2.1., 2.2., 2.3., 3.1., 3.2., 5 и 6, съгласно посочените промени в приложените таблици, както и новите приложения с номера 2а, 2б, 3.3., 3а и 3б, във вида в който са представени в приложените материали.
3. ПРИЕМА актуализираната Номенклатура на статистическите кодове по отношение на наказателните, гражданските, търговските и фирмени дела, разглеждани в районните, окръжните, апелативните, военните и специализираните съдилища, съгласно посочените промени в приложените таблици.
4. ДОПЪЛВА номенклатурата на статистическите кодове по административните дела с код 5394 „КЕВР“, разпределен в група 45 от Приложение № 1 към Правилата за оценка на натовареността на съдиите. 
5. Актуализираните материали по т. 1, 2, 3 и 4, заедно с посочените промени, да бъдат изпратени на съдилищата и на разработчиците на СИНС и на ЦСРД, за сведение и актуализиране в съответните програмни продукти.
6. Актуализираната номенклатура по т. 3 и по т. 4, заедно с описанието на промените, да бъде изпратена на разработчиците на деловодните системи, ползвани в съдилища, за сведение и актуализиране на системите. Указва на разработчиците на деловодните системи, че статистическите кодове, които се явяват като групови са събирателни за целите на съдебната статистика и отчетите на съдилищата, поради което не следва да бъдат образувани дела по тях с оглед невъзможността след това да бъдат разпределяни през ЦРС и съответно регистрирани в СИНС.
7. Актуализираните материали по точки 1, 2, 3 и 4 да бъдат публикувани на интернет сайта на ВСС в раздела на комисия "Съдебна карта, натовареност и съдебна статистика", заедно с описанието на направените промени.
8. ВЪЗЛАГА на комисия "Съдебна карта, натовареност и съдебна статистика" при възникнали проблеми от специфичен технически характер във връзка с пропуски в номенклатурата на статистическите кодове и съответното отразяване в приложенията към правилата, съответните промени в номенклатурата и в приложенията към правилата да бъдат приемани на ниво комисия и съобщавани на разработчиците на системите, за които се отнасят, включително със съответни указания към тях при необходимост.

2. ОТНОСНО: Предложение за приемане на Актуализирани статистически форми за отчет дейността на районните, окръжните и военните съдилища /Приложение 2 – граждански дела – І-ва инстанция и наказателни дела-І-ва инстанция/, военни съдилища и Специализиран наказателен съд /Приложение 2 – наказателни дела/.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	2.1. ПРИЕМА актуализираните статистически отчетни форми за дейността на съдилищата, допълнени с Приложение 2 за І инстанция по наказателните, гражданските и търговски дела.
2.2. ПРЕДЛАГА на Съдийската колегия на ВСС да приеме следните решения:

											ПРОЕКТ

СЪДИЙСКАТА КОЛЕГИЯ НА 
ВИСШИЯ СЪДЕБЕН СЪВЕТ 
РЕШИ:

1. ПРИЕМА актуализираните статистически отчетни форми за дейността на съдилищата, допълнени с Приложение 2 за І инстанция по наказателните, гражданските и търговски дела.
2. УКАЗВА на председателите на административните, апелативните, специализираните, военните, окръжните и районните съдилища да предприемат необходимото с оглед представяне на статистическите отчети за дейността на съответния съд за 2016 г. в срок до 28 февруари 2017 г.
3. Пълният пакет на статистическите отчетни форми да бъде публикуван в подраздел "Статистически форми за отчет" в раздел "Съдебна статистика, регистри" на интернет страницата на ВСС.

3. ОТНОСНО: Предложение за приемане на Допълнение на Анализа на натовареността на пограничните райони , приет от СК на ВСС с решение по протокол № 11/05.07.2016 г., т. 25.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема Допълнение на Анализа на натовареността на пограничните райони , приет от СК на ВСС с решение по протокол № 11/05.07.2016 г., т. 25., заедно с направените в него предложения..
3.2. ПРЕДЛАГА на Съдийската колегия на ВСС да приеме следните решения:

											ПРОЕКТ

СЪДИЙСКАТА КОЛЕГИЯ НА 
ВИСШИЯ СЪДЕБЕН СЪВЕТ 
РЕШИ:
	
1 ПРИЕМА Допълнение на Анализа на натовареността на пограничните райони , приет от СК на ВСС с решение по протокол № 11/05.07.2016 г., т. 25.
2. ЗАПАЗВА взетите мерки с Решение на Съдийската колегия на Висшия съдебен съвет  по протокол № 11/05.07.2016 г., т. 25.5. по отношение на РС-Царево.
2. УВЕЛИЧАВА на основание чл. 30, ал.5, т. 8 от ЗСВ във връзка с направените в Допълнението на Анализа на натовареността на пограничните райони констатации и писмо изх № 1790/ 22.11.2016 г. на председателя на Административен съд-Хасково и решение на Съдийската колегия на ВСС по протокол № 27/06.12.2016 г., т. 51, щатната численост на съдебните служители на АдмС-Хасково с 1 /една/ щатна длъжност „съдебен секретар”.
3. Предлага на Пленума на Висшия съдебен съвет да съкрати на основание чл. 30, ал.5, т. 7 от ЗСВ във връзка с направените в Допълнението на Анализа на натовареността на пограничните съдилища констатации щатната численост на РС-Средец с 1 /една / щатна длъжност за „съдия”.
4. УКАЗВА на председателите на АС-Бургас и АС-София да следят ежеседмично натовареността на районните съдилища в граничните райони, и да предприемат незабавно мерки в кръга на тяхната компетентност, както и да сезират съдийската колегия за предприемане на други съпътстващи мерки, свързани с рязко повишаване на натовареността на районните съдилища

	4. ОТНОСНО: Предложение за приемане на Анализ на командированите съдии към 09.08.2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	4.1.  Приема за сведение Анализ на командированите съдии към 09.08.2016 г.
4.2. ПРЕДЛАГА на Съдийската колегия на ВСС да приеме следните решения:

											ПРОЕКТ

СЪДИЙСКАТА КОЛЕГИЯ НА 
ВИСШИЯ СЪДЕБЕН СЪВЕТ 
РЕШИ:

	1.    ПРИЕМА Анализ на командированите съдии към 05.08.2016 г.
	2.  ПРЕПОРЪЧВА на Комисията по атестиране и конкурси към Съдийската колегия на Висшия съдебен съвет при извършване на планирането по чл. 177 от ЗСВ, да се вземат предвид нуждите на районните съдилища в съответния съдебен район на окръжния съд; при обявяването на конкурсите за районни съдии да се вземат предвид изтичащите мандати на младшите съдии в съответния район на окръжния съд.
2.     ДА СЕ ПРЕРАЗГЛЕДА Решението на Съдийската колегия на ВСС по протокол № 23/08.11.2016 г., т. 11 относно прилагането на разпоредбата на чл. 193, ал. 6 от ЗСВ.

	5. ОТНОСНО: Извлечение от протокол № 45/08.12.2016 г., т. 40-А от заседание на Пленума на Висшия съдебен съвет относно създаване на Работна група, включваща членове на комисиите към ВСС, за запознаване.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1.  Приема за сведение Извлечение от протокол № 45/08.12.2016 г., т. 40-А от заседание на Пленума на Висшия съдебен съвет относно създаване на Работна група, включваща членове на комисиите към ВСС, за запознаване.
	5.2. Предлага на Комисиите „Бюджет и финанси”, „Професионална квалификация и информационни технологии” и „Управление на собствеността” към  ВСС във връзка с решението по т. 5.1. да проведат съвместно заседание в периода 15-31.01.2017 г., на което да бъдат определени членовете на Работната група, срока и начина й на работа.
	5.3. Изпраща решението по т. 5.2. на Комисиите „Бюджет и финанси”, „Професионална квалификация и информационни технологии” и „Управление на собствеността” към  ВСС, за сведение.

	

					ПРЕДСЕДАТЕЛ
					НА КСКНСС:          /п/  
								КАЛИН КАЛПАКЧИЕВ